Συντεταγμένες: 61°10′27″N 149°59′53″W﻿ / ﻿61.17417°N 149.99806°W﻿ / 61.17417; -149.99806

Το **Διεθνές Αεροδρόμιο του Άνκορεϊτζ** (IATA: *ANC*, ICAO: *PANC*, FAA LID: *ANC*) είναι το μεγαλύτερο αεροδρόμιο στην πολιτεία της Αλάσκας και βρίσκεται 8 χιλιόμετρα νοτιοδυτικά του κέντρου της πόλης Άνκορεϊτζ.. Το αεροδρόμιο πήρε το όνομά του προς τιμήν του Τεντ Στίβενς, ο οποίος ήταν γερουσιαστής των Ηνωμένων Πολιτειών από την Αλάσκα τα έτη 1968 έως 2009. Περιλαμβάνεται στο Εθνικό Σχέδιο Ολοκληρωμένων Αεροπορικών Συστημάτων.

Ιστορία
-------

Χτισμένο το 1951, χρησιμοποιήθηκε αρχικά από τις εταιρείες Alaska Airlines, Northwest Orient, Pacific Northern Airlines και Reeve Aleutian Airways και αποτέλεσε σταθμό ανεφοδιασμού για την Canadian Pacific Air Lines. Από το 1955 ως το 2011 μέρος του νοτίου διαδρόμου συνδεόταν με την Αεροπορική Βάση Κούλις, η οποία βρισκόταν σε έδαφος μισθωμένο από τον αερολιμένα.

Το Άνκορεϊτζ αποτελούσε ενδιάμεση στάση για αεροσκάφη που πετούσαν στην ανατολική Ασία και την Ευρώπη μέχρι τα τέλη της δεκαετίας του 1980. Οι σημαντικότερες εταιρείες που χρησιμοποιούσαν τον αερολιμένα για το σκοπό αυτό ήταν οι Northwest Orient, Scandinavian Airlines, Japan Airlines, Air France, British Airways, KLM, Lufthansa, Sabena και Korean Air.

Τα περισσότερα προγραμματισμένα δρομολόγια από το Άνκορεϊτζ προς την Ευρώπη και την Ασία σταμάτησαν στις αρχές της δεκαετίας του 1990, μετά το τέλος του Ψυχρού Πολέμου. Η Korean Air συνέχισε να εξυπηρετεί την πόλη σε προγραμματισμένη βάση, μέχρι τις αρχές της δεκαετίας του 2000. Η China Airlines, η τελευταία ασιατική εταιρεία που εξυπηρετούσε τον αερολιμένα σε τακτική βάση, σταμάτησε τις πτήσεις της το 2011. Αν και μερικά ναυλωμένα επιβατηγά αεροσκάφη εξακολουθούν να σταματούν στο Άνκορεϊτζ για τις πτήσεις τους μεταξύ της Ασίας και των ανατολικών Ηνωμένων Πολιτειών, οι προγραμματισμένες πτήσεις μεταφοράς φορτίου συνεχίζουν να το χρησιμοποιούν σε συχνή βάση.

Στη δεκαετία του 1990, η Alaska Airlines και η Aeroflot πραγματοποίησαν πτήσεις ανάμεσα στο Άνκορεϊτζ και σε διάφορους προορισμούς στη Ρωσική Άπω Ανατολή, συμπεριλαμβανομένων των Καμπαρόφσκ, Μαγκαντάν, Πετροπαβλόφσκ, Βλαδιβοστόκ και Γιούζνο-Σακαλίνσκ. Η Alaska Airlines τερμάτησε αυτές τις πτήσεις το 1998 εξαιτίας ανεπαρκούς ζήτησης, ενώ αργότερα και η Aeroflot τερμάτισε πολλές από αυτές τις διαδρομές. Η Reeve Aleutian Airways, η Dalavia και η MAVIAL Magadan Airlines προσέφεραν επίσης πτήσεις ανάμεσα στο Άνκορεϊτζ και τη Ρωσική Άπω Ανατολή.

Το αεροδρόμιο μετονομάστηκε το 2000 από το Νομοθετικό Σώμα της Αλάσκας προς τιμήν του τότε γερουσιαστή Τεντ Στίβενς.

Επιβατική κίνηση
----------------

Η επιβατική κίνηση στο Διεθνές Αεροδρόμιο του Άνκορεϊτζ «Τεντ Στίβενς» κυμαινόταν γύρω στα πέντε εκατομμύρια τα τελευταία 10 χρόνια, εκτός από το 2002, όταν το αεροδρόμιο υπέστη πτώση 13%. Το Φέρμπανκς και το Τζούνο ακολουθούν στην επιβατική κίνηση, αν και οι επιβάτες που εξυπηρετούν δεν ξεπερνάνε το μισό εκατομμύριο. Περίοδος αιχμής της επιβατικής κίνησης για τον αερολιμένα θεωρείται ο Ιούνιος, ο Ιούλιος και ο Αύγουστος, καθώς ο αριθμός των επιβατών είναι διπλάσιος από το διάστημα των μηνών μεταξύ Οκτωβρίου και Απριλίου. Οι περισσότερες μεγάλες αεροπορικές επιβατικές εταιρείες εξυπηρετούν το Άνκορεϊτζ, με την πλειοψηφία των αεροπορικών δραστηριοτήτων να έχει η Alaska Airlines με δρομολόγια από και προς το Σιάτλ (κατά μέσο όρο 20 πτήσεις την ημέρα) και το Φέρμπανκς (κατά μέσο όρο 13 πτήσεις την ημέρα).

Το Άνκορεϊτζ σχεδιάζεται να γίνει ένας μελλοντικός κόμβος για την εναέρια κυκλοφορία προς τη Ρωσία. Μάλιστα, κατά τη διάρκεια της θερινής περιόδου του 2008, υπήρχε μία εβδομαδιαία πτήση προς τη Ρωσία από τη Vladivostok Air. Η Yakutia Airlines συνέχισε να εκτελεί εποχιακές πτήσεις το καλοκαίρι το 2012. Πολλοί εργάτες στο Βόρειο Σλόουπ της Αλάσκας ζουν στο Άνκορεϊτζ ή αλλού και χρησιμοποιούν το αεροδρόμιο της πόλης για τη μετάβασή τους στο Προύντοου Μπέι.

Σύμφωνα με στοιχεία της Ομοσπονδιακής Διοίκησης Αεροπορίας, το αεροδρόμιο εξυπηρέτησε 2.599.313 επιβιβάσεις το 2008, 2.282.666 το 2009 και 2.342.310 το 2010.

Μεταφορές εμπορευμάτων
----------------------

Ένα Boeing 777 Freighter της FedEx Express κατά την απογείωσή του από το αεροδρόμιο του Άνκορεϊτζ.
Το Διεθνές Αεροδρόμιο του Άνκορεϊτζ αποτελεί, επίσης, σημαντικό κόμβο για τη μεταφορά εμπορευμάτων. Το 2015 κατατάχθηκε στην τρίτη θέση ανάμεσα στα πιο πολυσύχναστα αεροδρόμια στον κόσμο για τη μεταφορά εμπορευμάτων, μετά το Χονγκ Κονγκ, το Μέμφις και τη Σαγκάη.

Η FedEx Express και η UPS Airlines αποτελούν δύο από τις κύριες αεροπορικές εταιρείες μεταφοράς εμπορευμάτων μεταξύ της πόλης και της Άπω Ανατολής. Η NWA Cargo εκτελούσε πτήσεις στο αεροδρόμιο μέχρι το Δεκέμβριο του 2009. Η FedEx Express είναι η μεγαλύτερη εταιρεία μεταφοράς εμπορευμάτων του αεροδρομίου, απασχολώντας πάνω από 1.200 άτομα. Άλλοι σημαντικοί φορείς που εξυπηρετούν τις μεταφορές φορτίων του αεροδρομίου είναι η Ενωμένη Υπηρεσία Δεμάτων και η Ταχυδρομική Υπηρεσία των Ηνωμένων Πολιτειών.

Εγκαταστάσεις και αεροσκάφη
---------------------------

Η διάταξη των διαδρόμων του αερολιμένα.
Το Διεθνές Αεροδρόμιο του Άνκορεϊτζ «Τεντ Στίβενς» καλύπτει μια έκταση 4.608 στρεμμάτων σε υψόμετρο 46 μέτρων πάνω από τη στάθμη της θάλασσας. Διαθέτει τρεις διαδρόμους προσγείωσης και απογείωσης αεροσκαφών. Ο 7L/25R έχει μήκος 3.231 μέτρα, ο 7R/25L έχει μήκος 3.780 μέτρα και ο 15/33 έχει μήκος 3.341 μέτρα. Το αεροδρόμιο έχει επίσης ένα ασφάλτινο ελικοδρόμιο 30 μέτρα σε μήκος και 30 μέτρα σε πλάτος.

Για τη δωδεκάμηνη περίοδο, που ολοκληρώθηκε τον Οκτώβριο του 2011, υπήρξαν 289,472 πτήσεις στο αεροδρόμιο. Το 37% από αυτές ήταν πτήσεις εξυπηρέτησης εμπορευματοκιβωτίων, το 35% προγραμματισμένες επιβατικές πτήσεις, το 27% αφορούσε αεροταξί και το 1% στρατιωτικές πτήσεις. Την ίδια στιγμή υπήρχαν 91 αεροσκάφη που είχαν ως βάση το αεροδρόμιο του Άνκορεϊτζ (60% πολυκινητήρια, 17% ελικόπτερα, 12% αεριωθούμενα, 10% μονοκινητήρια και 1% ανεμόπτερα).

Τερματικοί
----------

Ο νότιος τερματικός σταθμός εξυπηρετεί τις εταιρείες Air Canada, Alaska Airlines, American Airlines, Condor Air Canada, Alaska Airlines, American Airlines, Condor (αναχωρήσεις), Delta Air Lines, Frontier Airlines, JetBlue, Sun Country, United Airlines και Virgin America. Όλοι οι περιφερειακοί ενδοπολιτειακοί αερομεταφορείς χρησιμοποιούν, επίσης, το νότιο τερματικό.

Ο νότιος τερματικός περιέχει 3 κύριους χώρους εξυπηρέτησης επιβατών. Ο τρίτος χώρος ανακατασκευάστηκε πλήρως το 2004, ενώ οι υπόλοιποι δύο χτίστηκαν το 1985 και το 1969 και ανακαινίστηκαν το 2009. Ο βόρειος τερματικός περιέχει δύο πύλες, τις L1 και L2, οι οποίες γειτνιάζουν με τον χώρο εξυπηρέτησης επιβατών του βόρειου τερματικού.

Ο βόρειος τερματικός σταθμός εξυπηρετεί τις εταιρείες Condor, Japan Airlines, Korean Air, Icelandair, Yakutia Airlines, όλες τις διεθνείς ναυλωμένες εποχιακές πτήσεις και τις στρατιωτικές πτήσεις. Εκτός από αυτές τις αεροπορικές εταιρείες, μερικές αεροπορικές εταιρείες εμπορευμάτων χρησιμοποιούν τη βόρεια πλευρά του τερματικού σταθμού ως χώρο στάθμευσης. Αυτός ο τερματικός χτίστηκε το 1982.

Αεροπορικές εταιρείες και προορισμοί
------------------------------------

Περίπου πενήντα προορισμοί είναι προσβάσιμοι από το Άνκορεϊτζ με απευθείας πτήσεις, συμπεριλαμβανομένων προορισμών σε 14 πολιτείες των ΗΠΑ και σε χώρες όπως ο Καναδάς, η Γερμανία, η Ισλανδία και η Ρωσία. Πτήσεις προς τις ηπειρωτικές Ηνωμένες Πολιτείες και τη Χαβάη εκτελούνται όλο το χρόνο ή εποχιακά. Οι ξένοι αερομεταφορείς λειτουργούν εποχιακές κυρίως πτήσεις προς την Ασία και την Ευρώπη.

### Επιβάτες

| Αεροπορική εταιρεία | Προορισμός | Αίθουσα |
| --- | --- | --- |
| Air Canada | **Εποχιακές πτήσεις:** Βανκούβερ | B |
| Alaska Airlines | Έιντακ, Μπάροου, Μπέθελ, Σικάγο-Ο΄ Χέαρ, Κόρντοβα, Ντέντχορς, Φέρμπανκς, Χονολουλού, Τζούνο, Κέτσικαν, Κόντιακ, Κόουτσαμπου, Λος Άντζελες, Νόουμ, Πόρτλαντ, Σιάτλ/Τακόμα, Σίτκα, Ουναλάσκα/Ολλανδικό Λιμάνι  **Εποχιακές πτήσεις:** Ντίλινγκαμ, Καχουλούι, Καϊλούα-Κόνα, Κινγκ Σάλμον, Λας Βέγκας, Φίνιξ Σκάι Χάρμπορ, Σποκάν | C |
| Alaska Airlinesμέσω της Horizon Air | Φέρμπανκς**Εποχιακές πτήσεις:** Ντέντχορς, Κόντιακ | C |
| American Airlines | **Εποχιακές πτήσεις:** Ντάλας/Φορτ Γουόρθ, Λος Άντζελες, Φίνιξ Σκάι Χάρμπορ | B |
| Condor | **Εποχιακές πτήσεις:** Φρανκφούρτη | B |
| Delta Air Lines | Μινεάπολη-Άγιος Παύλος, Σιάτλ/Τακόμα**Εποχιακές πτήσεις:** Ατλάντα, Πόρτλαντ, Σολτ Λέικ Σίτι | B |
| Grant Aviation | Κίναϊ | L |
| Icelandair | **Εποχιακές πτήσεις:** Ρέικιαβικ-Κέφλαβικ | B |
| JetBlue Airways | **Εποχιακές πτήσεις:** Λονγκ Μπιτς, Πόρτλαντ, Σιάτλ/Τακόμα | B |
| PenAir | Άνιακ, Κολντ Μπέι, Ντίλινγκαμ, Κινγκ Σάλμον, Μακγκράθ, Σαντ Πόιντ, Σεντ Τζορτζ, Άγιος Παύλος, Αναλακλίτ, Ουναλάσκα/Ολλανδικό Λιμάνι | L |
| Ravn Alaska | Άνιακ, Μπέθελ, Κόρντοβα, Ντέντχορς, Φέρμπανκς, Χόμερ, Κίναϊ, Κόντιακ, Σεντ Μέρις, Αναλακλίτ, Βαλντέζ | A |
| Sun Country Airlines | **Εποχιακές πτήσεις:** Μινεάπολη-Άγιος Παύλος | B |
| United Airlines | Σικάγο-Ο΄ Χέαρ, Ντένβερ**Εποχιακές πτήσεις:** Χιούστον-Ιντερκοντινένταλ, Νιούαρκ, Σαν Φρανσίσκο | B |
| Yakutia Airlines | **Εποχιακές πτήσεις:** Πετροπαβλόφσκ-Καμτσάτσκι | Διεθνής |

**^1**  Η Condor και η Icelandair πραγματοποιούν αφίξεις στον βόρειο τερματικό.

### Εμπορεύματα

| Αεροπορική εταιρεία | Προορισμός 
 |
| --- | --- |
| AirBridgeCargo Airlines | Άμστερνταμ, Σικάγο-Ο΄ Χέαρ, Λος Άντζελες, Μόσχα-Σερεμέτιεβο, Σαγκάη-Πουντόνγκ, Χιούστον-Ιντερκοντινένταλ |
| Air China Cargo | Πεκίνο, Σικάγο-Ο΄ Χέαρ, Ντάλας/Φορτ Γουόρθ, Σαγκάη-Πουντόνγκ |
| Alaska Air Cargo | Τζούνο, Σιάτλ/Τακόμα |
| Alaska Central Express | Άνιακ, Μπέθελ, Κολντ Μπέι, Κόρντοβα, Ντίλινγκαμ, Ουναλάσκα/Ολλανδικό Λιμάνι, Ιλιάμνα, Τζούνο, Κινγκ Σάλμον, Κόντιακ, Πορτ Χάιντεν, Σαντ Πόιντ, Σίτκα, Σεντ Τζορτζ, Άγιος Παύλος |
| Asiana Cargo | Ατλάντα, Λος Άντζελες, Μαϊάμι, Νέα Υόρκη–ΤΦΚ, Σεούλ–Ίντσεον |
| Cargolux | Χονγκ Κονγκ, Λος Άντζελες |
| Cathay Pacific Cargo | Ατλάντα, Σικάγο-Ο΄ Χέαρ, Κολόμπους, Ντάλας/Φορτ Γουόρθ, Γκουανταλαχάρα, Χονγκ Κονγκ, Χιούστον-Ιντερκοντινένταλ, Λος Άντζελες, Πόλη του Μεξικού, Μαϊάμι, Νέα Υόρκη–ΤΦΚ, Σαν Φρανσίσκο, Τορόντο, Βανκούβερ |
| China Airlines Cargo | Ατλάντα, Σικάγο-Ο΄ Χέαρ, Ντάλας/Φορτ Γουόρθ, Χιούστον-Ιντερκοντινένταλ, Οσάκα–Κανσάι, Λος Άντζελες, Μαϊάμι, Νέα Υόρκη–ΤΦΚ, Σαν Φρανσίσκο, Ταϊπέι–Ταογιουάν |
| China Cargo Airlines | Ατλάντα, Σικάγο-Ο΄ Χέαρ, Σαγκάη-Πουντόνγκ |
| China Southern Airlines | Σικάγο-Ο΄ Χέαρ, Σαγκάη-Πουντόνγκ, Τσεντσόου |
| DHL Aviationμέσω της Atlas Air | Σινσινάτι |
| DHL Aviationμέσω της Kalitta Air | Σικάγο-Ο΄ Χέαρ, Σινσινάτι, Κολόμπους, Χονγκ Κονγκ, Ινδιανάπολη, Νέα Υόρκη–ΤΦΚ, Χαμπάροφσκ, Λος Άντζελες, Μαϊάμι, Σεούλ–Ίντσεον |
| DHL Aviationμέσω της Polar Air Cargo | Σινσινάτι, Χονγκ Κονγκ, Λος Άντζελες, Σεούλ–Ίντσεον, Σιγκαπούρη, Τόκυο–Ναρίτα |
| DHL Aviationμέσω της Southern Air | Σινσινάτι, Χονγκ Κονγκ |
| Etihad Cargo | Άμπου Ντάμπι, Χονγκ Κονγκ |
| EVA Air Cargo | Ατλάντα, Σικάγο-Ο΄ Χέαρ, Ντάλας/Φορτ Γουόρθ, Λος Άντζελες, Νέα Υόρκη–ΤΦΚ, Οσάκα–Κανσάι, Σαν Φρανσίσκο, Σιάτλ/Τακόμα, Ταϊπέι–Ταογιουάν, Βανκούβερ |
| Everts Air Cargo | Μπέθελ, Ντίλινγκαμ, Εμονάκ, Γκαλίνα, Κινγκ Σάλμον, Κόουτσαμπου, Νόουμ |
| FedEx Express | Γκουάμ, Κουανγκτσόου, Χονγκ Κονγκ, Ινδιανάπολη, Μέμφις, Νιούαρκ, Όκλαντ, Οσάκα–Κανσάι, Ταϊπέι–Ταογιουάν, Τόκυο–Ναρίτα |
| FedEx Feederμέσω της Empire Airlines | Φέρμπανκς, Χόμερ, Τζούνο, Κίναϊ, Κόντιακ, Σίτκα |
| Korean Air Cargo | Σικάγο-Ο΄ Χέαρ, Ντάλας/Φορτ Γουόρθ, Γκουανταλαχάρα, Μαϊάμι, Νέα Υόρκη–ΤΦΚ, Σεούλ–Ίντσεον, Τορόντο |
| Lynden Air Cargo | Μπέθελ |
| National Cargo | Λος Άντζελες, Ναγκόγια, Τάλσα |
| Nippon Cargo Airlines | Σικάγο-Ο΄ Χέαρ, Ντάλας/Φορτ Γουόρθ, Νέα Υόρκη–ΤΦΚ, Τόκυο–Ναρίτα |
| Northern Air Cargo | Μπέθελ, Ντίλινγκαμ |
| Qantas Freightμέσω της Atlas Air | Σικάγο-Ο΄ Χέαρ, Νέα Υόρκη–ΤΦΚ, Σαγκάη-Πουντόνγκ |
| Singapore Airlines Cargo | Ντάλας/Φορτ Γουόρθ, Χονγκ Κονγκ, Λος Άντζελες, Ναντσίνγκ, Σιγκαπούρη, Σιάμεν |
| Ravn Alaska | Άνιακ, Φέρμπανκς, Χόμερ, Κίναϊ, Κόντιακ, Σεντ Μέρις, Βαλντέζ |
| TransNorthern Aviation | Κίναϊ, Κόντιακ |
| UPS Airlines | Σικάγο/Ρόκφορντ, Χονγκ Κονγκ, Λούισβιλ, Νιούαρκ, Οντάριο, Οσάκα–Κανσάι, Πόρτλαντ, Σεούλ–Ίντσεον, Σαγκάη-Πουντόνγκ, Ταϊπέι–Ταογιουάν |
| Volga-Dnepr | Μόντρεαλ-Μιραμπέλ |

Στατιστικά
----------

### Στοιχεία αεροπορικών εταιρειών

**Επιβατική κίνηση αεροπορικών εταιρειών περιόδου Απριλίου 2015 – Μαρτίου 2016**| Θέση | Εταιρεία | Επιβάτες | Ποσοστό |
| --- | --- | --- | --- |
| 1 | Alaska Airlines | 2.768.000 | 56,26% |
| 2 | Delta Air Lines | 656.000 | 13,33% |
| 3 | Era Aviation | 391.000 | 7,95% |
| 4 | Horizon Air | 347.000 | 7,05% |
| 5 | United Airlines | 298.000 | 6,06% |

### Σημαντικότεροι προορισμοί

**Οι σημαντικότερες διαδρομές περιόδου Αυγούστου 2015 - Ιουλίου 2016**| Θέση | Πόλη | Επιβάτες | Εταιρεία |
| --- | --- | --- | --- |
| 1 | Σιάτλ/Τακόμα, Ουάσινγκτον | 912.000 | Alaska, Delta, JetBlue |
| 2 | Φέρμπανκς, Αλάσκα | 203.000 | Alaska, Ravn Alaska |
| 3 | Πόρτλαντ, Όρεγκον | 137.000 | Alaska, Delta, JetBlue |
| 4 | Μινεάπολη-Άγιος Παύλος, Μινεσότα | 116.000 | Delta, Sun Country |
| 5 | Σικάγο-Ο΄ Χέαρ, Ιλινόι | 96.000 | Alaska, United |
| 6 | Κίναϊ, Αλάσκα | 88.000 | Grant Aviation, Ravn Alaska |
| 7 | Τζούνο, Αλάσκα | 73.000 | Alaska |
| 8 | Κόντιακ, Αλάσκα | 72.000 | Alaska, Ravn Alaska |
| 9 | Λος Άντζελες, Καλιφόρνια | 67.000 | Alaska, American |
| 10 | Μπέθελ, Αλάσκα | 66.000 | Alaska, Ravn Alaska |

Παραπομπές
----------

1. 1 2 3  Πρότυπο:FAA-airport. Ομοσπονδιακή Διοίκηση Αεροπορίας. 15 Νοεμβρίου 2012.
2. ↑  «ANC - Anchorage [Ted Stevens Anchorage Intl], AK, US - Airport - Great Circle Mapper». Ανακτήθηκε στις 4 Ιουνίου 2015.
3. ↑  «All sizes - Anchorage55\_0008 - Flickr - Photo Sharing!».
4. ↑  1950 timetable ,
5. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 18 Ιανουαρίου 2017. Ανακτήθηκε στις 24 Νοεμβρίου 2016.
6. ↑  JAL timetable and route map, 1961
7. ↑  «NRT83intro».
8. ↑  «1981 - April - Korean Airlines Timetables, Route Maps, and History». Αρχειοθετήθηκε από το πρωτότυπο στις 8 Αυγούστου 2014.
9. ↑  Brooke, James. «Alaska Airlines Opens Russia's 'Wild East'». *New York Times*. .
10. ↑  «Alaska Airlines tries new approach to Russia». *Puget Sound Business Journal*. .
11. ↑  Stapleton, Rob. «Russian airline to re-establish Anchorage-Far East connection». *Alaska Journal of Commerce*. .
12. ↑  «Bill would rename airport for Stevens». *AP*. Αρχειοθετήθηκε από το πρωτότυπο στις 2013-10-04. .
13. 1 2  «Anchorage dominates Alaskan airport landscape; Palin-mania may boost traffic as state gets massive media coverage». anna.aero. .
14. ↑  «Alaska-Kamchatka Flights to Be Restored | Business». The Moscow Times. Αρχειοθετήθηκε από το πρωτότυπο στις 20 Μαρτίου 2013.
15. ↑  «Enplanements for CY 2008» (PDF, 1.0 MB). *faa.gov*. Federal Aviation Administration.
16. ↑  «Enplanements for CY 2010» (PDF, 189 KB). *faa.gov*. Federal Aviation Administration.
17. 1 2  2008 Ted Stevens Anchorage International Airport Master Plan Study Report Update
18. ↑  Terminal Makeover Finally a Reality at Anchorage Int’l[*νεκρός σύνδεσμος*]
19. ↑  «China Airlines cutting nonstop flights from ANC to Asia». *Alaska Dispatch News*. Αρχειοθετήθηκε από το πρωτότυπο στις 7 Ιουνίου 2014.
20. ↑  «Anchorage, AK: Ted Stevens Anchorage International (ANC)». Transtats.bts.gov. Ανακτήθηκε στις 1 Μαρτίου 2016.
21. ↑  «RITA | BTS | Transtats». Transtats.bts.gov. Ανακτήθηκε στις 1 Ιουνίου 2016.

Εξωτερικοί σύνδεσμοι
--------------------

* Πολυμέσα σχετικά με το θέμα  Ted Stevens Anchorage International Airport στο Wikimedia Commons

  


|  |  |
| --- | --- |
| 

|  |
| --- |
| * Πύλη:Αεροπορία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 134049019
* LCCN: no2004124016

 |

 |